Rockhal

D'Rockhal, offiziell Centre de musiques amplifiées, ass e Gebai um Belval zu Esch-Uelzecht, dat vum Établissement public Centre de musiques amplifiées geféiert gëtt. Et war dat éischt neit Gebai, dat op der Industriefriche vun Esch-Belval gebaut gouf.

D'Rockhal besteet aus 4 Deeler:
 dem Grousse Sall (Main Hall) mat enger maximaler Publikumscapacitéit vu 6.500 Stéiplazen oder 2.800 Sëtzplazen op enger Fläch vun 2.625 m²;
 dem Klenge Sall (Club) mat enger maximaler Publikumscapacitéit vun 1.200 Stéiplazen op enger Fläch vu 560 m²;
 dem Floor, enger Capacitéit vun 250 Plazen; (den Agang ass op der säit, souzesoen um éischte Stack.)
 der Box mat enger Capacitéit vun ...?
 enger Brasserie, dem Rockhalcafé, wou och méi kleng Concerte kënnen ofgehale ginn, fir bis zu 180 Leit;
 engem Centre de ressources mat 6 Proufraim, engem Studio an enger Mediathéik fir Museker oder Museksgruppen. Dëse gouf 2015 a Rocklab ëmgenannt.

Se ass den 23. September 2005, als dat éischt neit Gebai op Belval, mat engem Gratis-Concert vun The Prodigy, a Presenz vum Groussherzog Henri an der Groussherzogin Maria Teresa ageweit ginn."Inauguration de la Rockhal". gouvernement.lu

Architektebüro vum Gebai war BENG Atelier d'architecture.

Zanterhier sinn eng sëllegen Artisten a Bands do opgetrueden, dorënner:
Green Day,
Anastacia, Ayo, Bénabar, Chuck Berry, Blondie, Joe Cocker, Paolo Conte, Daft Punk, Deep Purple, Depeche Mode, Bob Dylan, Evermore, David Guetta, Billy Idol, Joe Jackson, Al Jareau, Jethro Tull, Tom Jones, Judas Priest, B B King, Kiss, Mark Knopfler, Lenny Kravitz, Lady Gaga, Avril Lavigne, Linkin Park, LMFAO, Marilyn Manson, John Mayall, Katie Melua, Kylie Minogue, Moby, Monteviodeo, Moof, Muse, Nick Cave and the Bad Seeds, Nickelback, Nightwish, Vanessa Paradis, Sean Paul, Pet Shop Boys, Pink, Prince, Sean Paul, Katy Perry, The Pussycat Dolls, Queen + Paul Rodgers, Rammstein, Chris Rea, Lou Reed, Rihanna, Santana, Scorpions, Selah Sue, Simply Red, Slash, Slipknot, Smashing Pumpkins, Gwen Stefani, Sting, Stromae, Sum 41, The Rasmus, Billy Talent, Them Crooked Vultures, Tokio Hotel, The Rasmus, Die Toten Hosen, Stevie Wonder, Dweezil Zappa, ZZ Top...

An den éischte fënnef Joer zanter se op ass, goufen an der Rockhal 550 ëffentlech Evenementer organiséiert an et sinn iwwer 500.000 Leit do passéiert."5 Joer Rockhal: De 25. September fänken d'Festivitéiten un." rtl.lu 14.09.2010, 06:11 - Fir d'lescht aktualiséiert: 14.09.2010, 08:09. No 10 Joer louch d'Zuel vun de Concerte bei iwwer 1500, an d'Gesamtzuel vun de Leit, déi do e Concert lauschtere waren, bei annerhallwer Millioun.10 Joer Rockhal - Pressedossier. Sept. 2015.. 2025 sinn iwwer 230 Events do organiséiert ginn, mat am ganze ronn 280.000 Visiteuren.Sandra Lutz: "Olivier Toth im Interview: 'Belval hat die Rockhal geprägt – und umgekehrt." tageblatt.lu, 23.12.2025.

Administratioun
D'Rockhal gëtt vun engem Verwaltungsrot vun néng Membere geréiert. Véier Membere vertrieden de ministère de tutelle, deem d'Rockhal ënnersteet, een de Budgetsministère an een d'Stad Esch-Uelzecht. Dräi Membere sinn aus der Zivilgesellschaft; et muss sech ëm Perséinlechkeeten handelen, déi kompetent sinn am Kulturellen an an der Gestioun vun EntreprisenArtikel 3 aus de Gesetz vun 2004. 

+Verwaltungsrot vun der RockhalPeriodPresident -2011Josée Hansen2016-2017Jean-Claude Bintz28.04.2017-15.10.2024Luc Hentzig

+Direktioun vun der RockhalPeriodDirekter  ??2005-2024Olivier Toth

 Um Spaweck 

 Offiziell Websäit vun der Rockhal

Kategorie:Ëffentlech Etablissementer zu Lëtzebuerg
Kategorie:Concertssäll zu Lëtzebuerg
Kategorie:Belval
Kategorie:Bauwierker 2005
Kategorie:Gebaier an der Gemeng Esch-Uelzecht